AIŠKINAMASIS RAŠTAS

Dėl prekybos alkoholiniais gėrimais uždraudimo ir ribojimo renginių metu Molėtų mieste

**1. Parengto tarybos sprendimo projekto tikslai ir uždaviniai**

Molėtų rajono savivaldybės jaunimo reikalų taryba 2016 m. vasario 12 d. raštu Nr. V3-9 „Dėl prevencinių priemonių prieš žalingus įpročius“ kreipėsi į Molėtų rajono savivaldybės tarybą ir siūlo „neleisti prekybos alkoholiniais gėrimais renginio teritorijoje per Jonines Molėtų mieste ir riboti prekybą alkoholiniais gėrimais Molėtų miesto šventėje nuo 22.00 val.”.

Lietuvos Respublikos alkoholio kontrolės įstatymo 18 straipsnio 8 dalis reglamentuoja, kad savivaldybių tarybos turi teisę riboti ar uždrausti prekybą alkoholiniais gėrimais švenčių, masinių renginių metu.

Atsižvelgdama į Molėtų rajono savivaldybės jaunimo reikalų tarybos 2016 m. vasario 12 d. raštą Nr. V3-9 „Dėl prevencinių priemonių prieš žalingus įpročius“, Molėtų rajono savivaldybės administracija teikia rajono tarybai sprendimo projektą.

Parengto sprendimo projekto tikslas – uždrausti prekybą alkoholiniais gėrimais Joninių renginyje, kuris vyks 2016 m. birželio 23 d. Molėtų mieste, bei riboti prekybą alkoholiniais gėrimais Molėtų miesto šventėje, kuri vyks 2016 m. liepos 1-3 dienomis Molėtų mieste, ir uždrausti prekiauti alkoholiniais gėrimais nuo 22.00 val. iki 8.00 val.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 4 dalis;

Lietuvos Respublikos alkoholio kontrolės įstatymo 18 straipsnio 8 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – vykdomos prevencinės priemonės, skatinančios mažinti alkoholio vartojimą masinių renginių metu.

Neigiamų pasekmių nenumatoma.

 **4. Priemonės sprendimui įgyvendinti**

Joninių renginyje, kuris vyks 2016 m. birželio 23 d. Molėtų mieste, nebus išduotos vienkartinės licencijos verstis mažmenine prekyba alkoholiniais gėrimais. Molėtų miesto šventės metu prekiauti alkoholiniais gėrimais bus leidžiama nuo 8.00 val. iki 22.00 val.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

 **6. Vykdytojai, įvykdymo terminai**

Molėtų rajono savivaldybės administracija.